**OSNOVNA ŠKOLA SIDE KOŠUTIĆ RADOBOJ** Razina: **31**

**Radoboj 21, 49232 RADOBOJ** Šifra županije: **02 – Krapinsko-zagorska**

Broj RKP-a: **15882** Šifra općine: **364 – Općina Radoboj**

Matični broj: **03085805**  Oznaka razdoblja: **2024-12**

OIB: **66597814254**

Šifra djelatnosti: **8520 Osnovno obrazovanje**

**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2024.**

Osnovna škola Side Košutić Radoboj posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje i Bilješke uz financijske izvještaje sastavlja i predaje u skladu sa odredbama Zakona o proračunu i Pravilnika o financijskom izvještavanju u proračunskom računovodstvu.

Odgovorna osoba škole je ravnateljica Dijana Šalković.

**Bilješke uz Bilancu**

**Bilješka br.1 – šifra 022 i 02922 – Postrojenja i oprema**

Tijekom 2024. godine nabavljeno je opreme i namještaja u vrijednosti 3.801,76 €, (namještaj i oprema za nastavu).

Rashodovano je opreme i namještaja u vrijednosti od 5.405,67 €.

Obračunat je ispravak vrijednosti postrojenja i opreme za 2024. godinu u iznosu od 20.294,79 €. Budući da je povećanje vrijednosti nabavljene imovine znatno manje od smanjenja (zbog rashodovanja i obračuna ispravka vrijednosti) došlo je do smanjenja sadašnje vrijednosti opreme.

**Bilješka br. 2 – šifra 0241 - Knjige**

U toku godine nabavljeno je knjiga u vrijednosti od 2.882,89 €, od čega je za potrebe školske knjižnice nabavljeno lektirnih naslova i stručne literature u iznosu od 586,24 €, a preostali iznos od 2.296,65 € odnosi se na udžbenike za učenike koji su namijenjeni za višegodišnje korištenje i kao takvi su klasificirani u dugotrajnu imovinu.

Izvršen je ispravak vrijednosti knjiga u knjižnici u iznosu od 556,70 € i ispravak vrijednosti udžbenika u iznosu od 2.296,65 €, budući da su temeljem odluke svi nabavljeni udžbenici otpisani jednokratno u 100% iznosu.

**Bilješka br. 3 – šifra 04 – Sitni inventar**

U toku godine nabavljeno je sitnog inventara u ukupnoj vrijednosti od 259,50 €, a zbog dotrajalosti i neupotrebljivosti rashodovano je sitnog inventara u vrijednosti 638,89 €, što je u konačnici dovelo do smanjenja vrijednosti sitnog inventara.

**Bilješka br. 4 – šifra 051 – Građevinski objekti u pripremi**

U građevinskim objektima u pripremi evidentirani su izdaci vezani uz izradu projektno-tehničke dokumentacije za dogradnju škole. U 2024. godini nisu evidentirana ulaganja po ovoj osnovi.

**Bilješka br.5 – šifra 129 – Ostala potraživanja**

U ostalim potraživanjima u iznosu od 134,53 € evidentirana su potraživanja od HZZO-a za refundaciju isplaćenog bolovanja na teret Zavoda. Iznos je znatno manji u odnosu na stanje na početku godine jer je u toku godine dobiveno nekoliko obavijesti o izvršenoj kompenzaciji bolovanja u ukupnom iznosu od 6.728,91 €, a tijekom godine potraživanja su povećana za 3.219,55 €. Ostalo je otvoreno potraživanje u iznosu od 134,53 € koje se odnosi na bolovanje na teret HZZO-a za mjesec studeni 2024.g.

**Bilješka br. 6 – šifra 166 – Potraživanja od prodanih proizvoda i robe i pruženih usluga**

Ova potraživanja odnose se na neplaćene račune za najam školske sportske dvorane za mjesec prosinac 2024.g. koji dospijevaju na plaćanje u 2025. godini.

**Bilješka br. 7 – šifra 193 – Kontinuirani rashodi budućih razdoblja**

Na skupini 193 –Kontinuirani rashodi budućih razdoblja evidentirani su rashodi za plaće i prijevoz na posao za mjesec prosinac 2024. godine, te obračunata naknada za nezapošljavanje osoba sa invaliditetom za mjesec prosinac 2024. g. Povećanje na kraju u odnosu na početak godine je iz razloga što su rashodi za plaću za 12/2024. veći u odnosu na plaću za 12/2023.g. zbog povećanja plaća radi povećanja koeficijenata.

**Bilješka br. 8 – šifra 23 – Obaveze za rashode poslovanja**

Obaveze za rashode poslovanja odnose se na obaveze za plaću i materijalne rashode koji će biti podmireni u 2025. godini. Obaveze za zaposlene veće su u odnosu na stanje 01.01. budući da je toku godine ostvaren rast plaća pa su obaveze za plaću za 12/2024. veće u odnosu na obaveze za plaću za 12/2023. i u 09/2024.g. zaposlena su tri pomoćnika u nastavi na pola radnog vremena. Obaveze za materijalno-financijske rashode veće su u odnosu na stanje 01.01. zbog povećanja cijena na tržištu.

**Bilješka br. 9 – šifra 237 – Obaveze za naknade građanima i kućanstvima**

Na šifri 237 evidentirane su obaveze za radne udžbenike za učenike. Udžbenike financira Ministarstvo znanosti, obrazovanja i mladih, a do kraja 2024.g. nisu doznačena sredstva pa obaveze nisu mogle biti podmirene.

**Bilješka br. 10 – šifra 239 – Ostale tekuće obaveze**

Iznos na šifri 239 – 134,53 € odnosi se na bolovanje na teret HZZO-a i manji je u odnosu na početak godine zbog izvršenih refundacija - kompenzacija u 2024.g.

**Bilješka br. 11 – šifra 24 – Obaveze za nabavu nefinancijske imovine**

Na šifri 24 evidentirane su obaveze za višegodišnje udžbenike za učenike. Ove udžbenike također financira MZOM, a do kraja 2024. g. nisu doznačena sredstva pa obaveze nisu mogle biti podmirene.

**Bilješka br. 12 – šifra 922 Višak/manjak prihoda**

Višak prihoda poslovanja na dan 01.01.2024. iznosio je 6.837,14 €, a istovremeno je ostvaren manjak od nefinancijske imovine u iznosu od 812,30 €.

Temeljem odluke Školskog odbora o raspodjeli rezultata poslovanja iz viška prihoda poslovanja pokriven je manjak od nefinancijske imovine u iznosu od 812,30 €, iskazan u bilanci na dan 31.12.2023. godine.

U tijeku 2024. g. izvršeno je i usklađenje imovine sa vlastitim izvorima na način da su vlastiti izvori povećani za 0,01 € (usklađenje sa vrijednosti imovine prema provedenoj inventuri na 31.12.2023.), a smanjen je preneseni višak prihoda poslovanja.

Sa 31.12.2024.g. ostvaren je manjak prihoda poslovanja u iznosu od 4.777,36 €, te ukupan višak prihoda poslovanja iznosi 1.247,47 € i manjak prihoda od nefinancijske imovine u iznosu od 6.684,65 € koji je iskazan u obrascu PR-RAS.

Obrazloženje I. korekcije rezultata

Sa 31.12.2024. godine izvršena je obavezna korekcija rezultata za prihode koji su evidentirani na računima kapitalnih prijenosa sredstava u razredu 6, a korišteni su za nabavu nefinancijske imovine u iznosu od 3.470,00 €, (6362-kapitalne pomoći iz državnog proračuna za nabavu knjiga za školsku knjižnicu- 420,00 €, 6632-kapitalne donacije- namještaj, oprema – 3.050,00 €), te se za navedeni iznos razlikuje podatak o višku prihoda poslovanja i manjku prihoda od nefinancijske imovine u obrascu Bilanca, od podataka iskazanih na obrascu PR-RAS.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Konto | Naziv | Početno stanje 01.01.2024. | Raspodjela  rezultata | Stanje nakon raspodjele i usklađenja | Rezultat 2024. | Ukupno  PRRAS | Korekcija za kapitalne prihode | Bilanca |
| 92211 | Višak prihoda poslovanja | 6.837,14 | -812,30 | 6.024,83 | -4.777,36 | 1.247,47 | -3.470,00 | -2.222,53 |
| 92222 | Manjak od nefin. imovine | 812,30 | 812,30 | 0 | -6.684,65 | -6.684,65 | 3.470,00 | -3.214,65 |
|  | **VIŠAK/MANJAK** |  |  |  |  | **-5.437,18** |  | **-5.437,18** |

**Višak/manjak prihoda po izvorima financiranja**

|  |  |  |  |  |  |  |
| --- | --- | --- | --- | --- | --- | --- |
| IF | Izvor financiranja | 92211 Višak prihoda poslovanja | 92221 Manjak prihoda poslovanja | 92212 Višak prihoda od nefin. imovine | 92222 Manjak prihoda od nef. imovine | Ukupno |
| 3.1. | Vlastiti prihodi | 7.200,66 |  |  | -918,00 | 6.282,66 |
| 5.2. | Pomoći - Ministarstvo |  | -11.273,19 |  | -2.296,65 | -13.569,84 |
| 6.1. | Donacije | 1.850,00 |  |  |  | 1.850,00 |
|  | Ukupno rezultata po kategorijama | 9.050,66 | 11.273,19 |  | -3.214,65 | -5.437,18 |
|  | **Ukupno rezultat 922** |  | **-2.222,53** |  | **-3.214,65** | **-5.437,18** |

Manjak prihoda poslovanja iskazan na izvoru financiranja Pomoći-Ministarstvo nastao je iz razloga što do kraja 2024. godine nisu doznačena sredstva za udžbenike u iznosu od 12.340,62 € i sredstva za troškove prehrane učenika za mjesec prosinac 2024. g. u iznosu od 3.596,32 €.

Istovremeno su krajem 2024.g. iz ovog izvora doznačena sredstva za provedbu projekata koji će biti realizirani u 2025. g. u iznosu od 2.367,10 €. Iskazani manjak u iznosu od 13.569,84 € je tzv. metodološki manjak koji će biti pokriven u 2025.g. kada stignu sredstva za gore navedene namjene.

**Bilješka br.13 – šifra 991 i 996 Izvan bilančni zapisi**

U izvan bilančnim zapisima prema uputama Ministarstva znanosti i Carnet-a evidentirana je oprema (prijenosna računala) koji se vode u poslovnim knjigama Ministarstva i Carnet-a, a dani su na upotrebu školi, a za koje još nije dobivena odluka o prijenosu vlasništva – iznos od 22.361,34 €.

**Obavezne bilješke uz Bilancu:**

1. **Popis ugovornih odnosa koji uz ispunjenje određenih uvjeta mogu postati obaveza:**

Škola na dan 31.12.2024. g. nema izdanih instrumenata osiguranja plaćanja koji bi uz ispunjenje određenih uvjeta (nepodmirenja računa) mogli postati obaveza.

1. **Popis sudskih sporova u tijeku**

Škola sa 31. 12. 2024. g. nema saznanja o postojanju sudskih sporova u tijeku iz kojih bi mogli proisteći financijski učinci.

**Bilješke uz Izvještaj o prihodima, rashodima, primicima i izdacima**

**Bilješka br. 1 – šifra 6361 Tekuće pomoći proračunskim korisnicima iz proračuna koji im nije**

**nadležan**

Na ovoj šifri evidentirani su prihodi od Ministarstva znanosti i obrazovanja u iznosu od 1,130.721,81 € (za plaće, prijevoz na posao i ostale rashode za zaposlene, za prehranu učenika, za projekte, sredstva za plaćanje naknade za nezapošljavanje određenog broja osoba sa invaliditetom, za higijenske potrepštine za učenice), prihodi iz općinskog proračuna u iznosu od 765,00 € (za provedbu škole plivanja za učenike), te prihodi iz proračuna grada Krapine u iznosu od 4.282,91 € (za financiranje plaće pomoćnika u nastavi do 06/2024.g.). Povećanje u 2024.g. od 21,2% nastalo je najvećim dijelom zbog povećanja plaća zaposlenika (zbog povećanja koeficijenata), a od 09/2024. u školi su zaposlena tri pomoćnika u nastavi na ½ radnog vremena.

**Bilješka br. 2 – šifra 6362 – Kapitalne pomoći proračunskim korisnicima iz proračuna koji im nije**

**nadležan**

Na ovoj šifri evidentirani su prihodi od Ministarstva znanosti i obrazovanja za nabavu knjiga za školsku knjižnicu u iznosu od 420,00 €. Ti su prihodi manji nego prethodne godine jer u 2024.g. nisu doznačena sredstva za višegodišnje udžbenike za učenike.

**Bilješka br. 3 – šifra 6526 – Ostali nespomenuti prihodi**

U ostale nespomenute prihode u 2024.g. knjižene su uplate učenika za ulaznice, izlete i terensku nastavu – iznos od 8.113,00 €, prihodi od Crvenog križa – dio solidarnosti i dio članarine – iznos od 238,00 €, te prihodi od Županijskog sportskog saveza za provedbu projekta „Sportski praznici“ – iznos od 735,00€.

**Bilješka br. 4 – šifra 661 Prihodi od prodaje proizvoda i robe i pruženih usluga**

Prihodi od prodaje proizvoda i robe – iznos 303,00 € ostvareni su od prodanih proizvoda učeničke zadruge.

Prihodi od pruženih usluga – iznos od 2.223,75 € odnose se na najam školske sportske dvorane i manji su nego prethodne godine zbog manjeg interesa korisnika.

**Bilješka br. 5 – šifra 6631 – Tekuće donacije**

U 2024. g. ostvarene su tekuće donacije u iznosu od 250,00 €, a odnose se na donaciju materijala (drenažnih rešetki) od firme GLC Produkt za vanjsku učionicu u PŠ Jazvine.

**Bilješka br. 6 – šifra 6632 – Kapitalne donacije**

U 2024. g. ostvarene su kapitalne donacije u iznosu od 4.900,00 € i to: 950,00 € od Društva Naša djeca Radoboj – računalna oprema, 300,00 € donacija Hrvatskog sportskog saveza – kamera, 1.800,00€ - donacija firme Vidović – klupe i stolice za vanjsku učionicu, te 1.800,00 € novčane donacije pravnih i fizičkih osoba za nabavu opreme za nastavu.

**Bilješka br. 7 – šifra 6711 – Prihodi iz nadležnog proračuna za financiranje redovne djelatnosti**

**proračunskih korisnika**

Na ovoj šifri iskazani su prihodi ostvareni od Krapinsko-zagorske županije i to za:

1. pokriće mat.-fin. rashoda – DEC sredstva u iznosu 61.666,79 €
2. ostali – izvorni prihodi u iznosu od 24.922,18 €

UKUPNO: 86.588,97 €

**Bilješka br. 8 – šifra 6712 – Prihodi iz nadležnog proračuna za nabavu nefinancijske imovine**

U 2023.g. iz nadležnog proračuna dobivena su sredstva za dopunu projektne dokumentacije za dogradnju škole u iznosu od 3.125,00 €, dok su u tekućoj godini nisu ostvareni prihodi za ovu namjenu.

**Bilješka br. 9 – šifra 31 – Rashodi za zaposlene**

Rashodi za zaposlene u 2024.g. veći su u odnosu na prethodnu godinu zbog povećanja koeficijenata za obračun plaća što je dovelo do povećanja bruto plaća, plaća za prekovremeni rad i plaća za posebne uvjete rada koje su u 2024.g. dodatno povećane jer je određeni broj učenika dobio rješenja o primjerenom obliku školovanja.

**Bilješka br. 10 – šifra 3211 Službena putovanja**

Izdaci za službena putovanja veći su u odnosu na 2023. godinu jer je u 2024.g. organizirano više izvan učioničkih i terenskih nastava (izleti, posjeti kazalištu i sl.), pa su nastali troškovi dnevnica za učitelje – pratitelje koje su dijelom bile oporezive što je povećalo izdatke.

**Bilješka br. 11 – šifra 3213 Stručno usavršavanje zaposlenika**

Izdaci za stručno usavršavanje zaposlenika povećani su u odnosu na 2023.g. zbog većeg broja stručnih skupova na koje su upućeni zaposlenici i povećanja cijena kotizacije za stručne skupove.

**Bilješka br. 12 – Materijal i sirovine**

Izdaci za materijal i sirovine manji u odnosu na prethodnu godinu, a odnose se na namirnice za prehranu učenika. Ministarstvo osigurava sredstva u iznosu od 1,33 € po učeniku po danu provedenom na nastavi.

**Bilješka br. 13 – šifra 3223 Energija**

Unatoč uglavnom istoj potrošnji, smanjeni su izdaci za električnu energiju (promjena opskrbljivača) i izdaci za plin zbog smanjenja iznosa računa temeljem Uredbe Vlade RH kroz cijelu 2024.g., ali ne i cijelu 2023.g.

**Bilješka br. 14 – šifra 3225 Sitni inventar**

U 2024.g. nastali su veći izdaci za sitni inventar jer je u tekućoj godini nabavljen kostur za nastavu biologije, te lopte i dresovi za nastavu tjelesne i zdravstvene kulture.

**Bilješka br. 15 – šifra 3231 Usluge telefona, pošte i prijevoza**

Na ovoj skupini rashoda u 2024.g. evidentirani su veći rashodi zbog troškova prijevoza učenika na terensku nastavu vezano za projekt „Igraonica u šumi“.

**Bilješka br. 16 – šifra 3232 Usluge tekućeg i investicijskog održavanja**

Rashodi za ove usluge znatno su veći u odnosu na 2023.g. jer je u 2024.g. uz redovite rashode za održavanje zgrada i opreme u funkcionalnom stanju, zbog kvara izvršena zamjena i kotla za centralno grijanje u matičnoj školi.

**Bilješka br. 17 – šifra 3233 Usluge promidžbe i informiranja**

Na ovoj šifri u 2023.g. evidentirani su izdaci za objavu natječaja za ravnatelja škole kojeg je bilo potrebno objaviti u Narodnim novinama. U 2024.g. ove vrste izdatka nije bilo.

**Bilješka br. 18 - šifra 3235 – Zdravstvene i veterinarske usluge**

Izdaci za zdravstvene usluge veći su u odnosu na prethodnu godinu jer su 2024. g. nastali izdaci za sistematske preglede djelatnika kojih nije bilo u prethodnoj godini.

**Bilješka br. 19 – šifra 3237 Intelektualne i osobne usluge**

Na ovoj šifri u prethodnoj i tekućoj godini evidentirani su izdaci po ugovoru o djelu za rad e-tehničara i provedbu građanskog odgoja, a u 2024. g. nastali su i izdaci po ugovoru o djelu (radionice) vezano za projekt „Igraonica u šumi“.

**Bilješka br. 20 – šifra 329 Ostali nespomenuti rashodi poslovanja**

Na ovoj šifri evidentirani su izdaci za učeničke izlete i ekskurzije koji su realizirani u većoj mjeri nego prethodne godine i cijene kojih su povećane u odnosu na prethodnu godinu, te povećani iznos naknade koju škola plaća zbog nezapošljavanja određenog broj osoba sa invaliditetom.

**Bilješka br. 21 – šifra 3722 – Naknade građanima i kućanstvima u naravi**

Na ovoj šifri evidentirani su izdaci za radne (jednogodišnje) udžbenike za učenike cijene kojih su povećane u odnosu na 2023. g.

**Bilješka br. 22 – šifra 3812 – Tekuće donacije u naravi**

U tekuće donacije u naravi prema uputi i prethodne i tekuće godine knjižena je donacija higijenskih potrepština za učenice škole.

**Bilješka br. 23 – šifra 96 – Obračunati prihodi poslovanja - nenaplaćeni**

U obračunatim prihodima poslovanja – nenaplaćenim u iskazana su potraživanja od korisnika za najam školske sportske dvorane mjesec prosinac 2024. godine. Na kraju 2023. g. ovih potraživanja nije bilo.

**Bilješke uz Izvještaj o obavezama**

**Bilješka br. 1 – šifra V001 Stanje obaveza 1. siječnja**

Stanje obaveza 1. siječnja odnosi se na plaću i naknade za mjesec prosinac 2023.g., te na materijalno-financijske obaveze iz prosinca 2023.g. za koje su računi zaprimljeni i podmireni u siječnju 2024. g.

**Bilješka br. 2 – šifra V003 Međusobne obaveze subjekata općeg proračuna**

Pod međusobnim obavezama proračunskih korisnika iskazan je iznos bolovanja na teret HZZO-a. Ove obaveze su znatno manje nego prethodne godine zbog nekoliko refundacija – kompenzacija čime su zatvorene obaveze.

**Bilješka br. 3 – šifra V006 Stanje obaveza na kraju izvještajnog razdoblja**

Obaveze na kraju izvještajnog razdoblja, na dan 31.12.2024. g., unatoč značajnom smanjenju međusobnih obaveza subjekata unutar općeg proračuna (bolovanje HZZO), veće su od onih na početku izvještajnog razdoblja jer su povećane obaveze za plaće zaposlenika zbog povećanja koeficijenata, obaveze za rashode poslovanja veće su zbog povećanja cijena na tržištu i do kraja godine nije podmiren račun za nabavljene udžbenike.

**Bilješka br. 4 – šifra V009 Stanje nedospjelih obaveza na kraju izvještajnog razdoblja**

U nedospjelim obavezama za rashode poslovanja iskazane su obaveze za plaću i prijevoz na posao za mjesec prosinac 2024. godine i obaveze za ostale rashode poslovanja koje dospijevaju u siječnju 2025. godine.

**Bilješke uz obrazac P-VRIO**

U 2024. g. nije bilo poslovnih događaja koji bi mijenjali vrijednost ili obujam imovine ili obaveza, a da pri tome ne bi bili iskazani prihodi ili rashodi niti primici ili izdaci.

**Bilješke uz obrazac RAS-funkcijski**

**Bilješka br. 1 – šifra 09 Obrazovanje**

Na poziciji obrazovanje iskazani su ukupni rashodi poslovanja škole.

**Bilješka br. 2 – šifra 096 Dodatne usluge u obrazovanju**

Pod dodatnim uslugama u obrazovanju iskazani su izdaci za prehranu učenika u školskoj kuhinji.

U Radoboju, 30. siječnja 2025.

Osoba za kontakt: Dubravka Ranogajec Vuđan Odgovorna osoba – Ravnateljica:

Telefon za kontakt: 049/349-143

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dijana Šalković